Document ID: /roh_data/filtered/fineweb-2-filterrobots_roh.jsonl.gz/47200

cuntegn
Svizra
UBS sto pajar chasti pervia da fatschentas cun client dubius
La banca gronda UBS sto pajar in chastì da 1,7 milliuns dollars en l'USA perquai ch'ella ha violà sancziuns, communitgescha il ministeri da finanzas american. La banca svizra duai avair fatg fatschentas per in client a Turitg che sa chattava dapi il 2001 sin ina glista d'anti-terrur americana.
Er la Svizra, l'Uniun europeica, la Gronda Britannia e las Naziuns Unidas hajan decis sancziuns cunter questa persuna. In pledader da l'UBS ha confermà l'enclegientscha. Tenor sias indicaziuns duai la banca sezza avair annunzià il cas a las autoritads.
RR novitads 06:00